# data[].attributes.body
Učenici i učitelji OŠ Fran Franković započeli su u lipnju cjelogodišnji projekt „Čisto more, zemlja, zrak, zdrava hrana – zdrav je svak!“ Tijekom cijele 2025./2026. školske godine provodit će niz aktivnosti i događaja u sklopu projekta.

# data[].attributes.body
19.9.2025. obilježen je Međunarodni dan čišćenja obale i mora koji je imao za cilj  podizanje svijesti o problemu zagađenja plastičnim otpadom i drugim smećem te poticanje na akcije čišćenja obale i mora. Povezivanjem u lipnju s firmom Efektivni Mikroorganizmi originalna tehnologija Rijeka d.o.o. koja je donirala materijal za izradu 500 EM kugli (kompleks od oko 80 probiotika – prijateljskih mikroorganizema), koje su izradili učenici posebnog razrednog odjela, učenici prvih, četvrtih i sedmih razreda kao i učitelji OŠ Fran Franković.

# data[].attributes.body
EUROPSKA PLAVA ŠKOLA

Prijavom cjelogodišnjeg školskog projekta „Čisto more, zemlja, zrak, zdrava hrana – zdrav je svak!“ međunarodnoj mreži Europskih plavih škola ((BlueLights Project) te ispunjavanjem pet obveznih kriterija: međusobno povezane aktivnosti, uključivanje i rad učenika izvan učionice, suradnja s lokalnom zajednicom, pružanje autentičnih iskustava učenja i priopćavanje rezultata projekta, dobili smo pravo stjecanja Blue School certifikata.

# data[].attributes.body
Učenici razredne nastave obilježili su Dane kruha i plodova zemlje. Uz miris svježe pečenog kruha i raznolikih domaćih delicija, zahvalili smo na svim plodovima koje nam priroda daruje i podsjetili se koliko je važan trud vrijednih ruku koje ih stvaraju.

# data[].attributes.body
U sklopu nacionalnog programa „Živjeti zdravo“ učenici posebnog razrednog odjela, učenici 1. b razreda i produženog boravka sa svojim učiteljicama sudjelovali su u Tjednu školskog doručka.

Ovogodišnji Tjedan školskog doručka edukativnim i zabavnim aktivnostima pod sloganom „Doručkom oko svijeta“ podsjeća na važnost očuvanja zdravlja i stvaranja pravilnih prehrambenih navika od rane dobi. Doručak je za djecu najvažniji obrok u danu, a škole su mjesta na kojima se svaki dan poslužuju tisuće doručaka.

Aktivnostima kao što su  izrada plakata, priprema zdravih doručaka, ispunjavanjem anketa, crtanjem najdražeg doručka te zanimljivim izazovima i zabavnim aktivnostima poput Što to jedemo svaki dan?, cijeli tjedan protekao je u zabavi i poduci.

Veliko finale naše ukusne pustolovine bila je podjela diploma našim kuharicama koje nam svakodnevno pripremaju raznolik i zdrav doručak.

# data[].attributes.body
1.a, 1.b i 1.c OŠ Fran Franković;

Na početku svog školovanja, naši prvašići dobili su posebno iznenađenje – stablo trešnje koje im je poklonio Grad Rijeka.

Uz pomoć svojih učiteljica i domara Igora, djeca su ga danas s veseljem posadila u školskom dvorištu.

Ova trešnja nije samo stablo, već i simbol rasta, zajedništva i novih početaka. Kao što će trešnja iz godine u godinu rasti i cvjetati, tako će i naši učenici stjecati nova znanja, prijateljstva i iskustva.

Djeca su s puno entuzijazma sudjelovala u sadnji, a svi smo se složili da će ovo stablo biti trajni podsjetnik na njihov prvi školski dan i važan dio našeg školskog dvorišta.

# data[].attributes.body
Učenici mlađih razreda OŠ Fran Franković osmislili su i proveli školski projekt „Od sjemenke do ploda“, kroz koji su istraživali i učili o rastu i razvoju biljaka te važnosti njihove pravilne njege i održavanja.

Tijekom projekta učenici su sadili voće i povrće, svakodnevno ih zalijevali, promatrali promjene i brinuli se o biljkama, razvijajući pritom osjećaj odgovornosti, strpljenja i brige za prirodu.

U sklopu projekta posađeno je i cvijeće u reciklirane auto-gume, koje su učenici sami kreativno oslikali, čime su dodatno učili o važnosti recikliranja i očuvanja okoliša.

Projekt je učenicima omogućio učenje kroz iskustvo, potaknuo timski rad i razvijao ekološku svijest na zanimljiv i praktičan način.

# data[].attributes.body
🌍 EKO TJEDAN – projekt „Čisto more, zemlja i zrak – zdrava hrana, zdrav je svak“ 🌱

Tijekom Eko tjedna učili smo promatrati prirodu oko sebe i razvijati svijest o važnosti njezina očuvanja – baš ondje gdje živimo, u našem kvartu.

Posebnu pažnju posvetili smo uočavanju i opažanju prirode, razgovarali o tome što nas okružuje i kako svojim ponašanjem možemo čuvati okoliš.

🐟 Posjetili smo obližnje jezerce, upoznali ribice i druga živa bića koja ondje obitavaju te učili zašto je važno čuvati njihovo stanište.

🔬 Uz pomoć mikroskopa promatrali smo uzorke vode i sitne organizme, što je djeci bilo posebno zanimljivo i potaknulo mnoga pitanja.

Kroz iskustveno učenje osvijestili smo koliko je priroda osjetljiva i zašto je važno ne bacati smeće u vodu, brinuti se o okolišu i čuvati prirodu za buduće naraštaje.

💚 Mali koraci – velika promjena!

# data[].attributes.body
🍯 ČUVANJE LOKALNE TRADICIJE 🍒

U sklopu projekta posvetili smo se očuvanju lokalne tradicije i običaja, jer upravo kroz njih upoznajemo identitet kraja u kojem živimo.

Posebno iskustvo bilo je kuhanje marmelade od drena, autohtonog ploda našega kraja, koji su nekada redovito koristile generacije prije nas.

👩‍🍳 U suradnji s udrugom „Bez granica“ – sekcija Dren, djeca su imala priliku iz prve ruke upoznati cijeli proces pripreme marmelade – od ploda do gotovog proizvoda.

Razgovarali smo o važnosti očuvanja tradicionalnih recepata, zajedništva i prenošenja znanja s koljena na koljeno.

Kroz praktičan rad i iskustveno učenje djeca su shvatila da tradicija nije nešto daleko i staro, već živa vrijednost koju možemo njegovati i danas.

❤️ Čuvajmo svoje korijene – jer tradicija nas povezuje.

# data[].attributes.body
U organizaciji Društva „Naša djeca” Rijeka učenici 2. a i 2. b razreda, u  pratnji svojih učiteljica Ane Čančarević i Irene Novarlić, 2. listopada 2025. godine sudjelovali su u obilježavanju 140 godina vodoopskrbe i odvodnje u Rijeci i okolici.

Učenici su izrađivali edukativne plakate kojima su naglašavali važnost očuvanja vode te su naučili mnogo novoga o sustavu vodoopskrbe. Poseban doživljaj bilo je izrađivanje i ukrašavanje papirnatih brodića koje su, uz puno veselja, pustili da isplove.

# data[].attributes.body
Učenici 3.a, 3.b i 3.c razreda, u sklopu školskog projekta „Čisto more, zemlja, zrak, zdrava hrana – zdrav je svak“, marljivo su učili o važnosti očuvanja voda i našeg planeta Zemlje. Kroz različite aktivnosti razvijali su svijest o odgovornom ponašanju prema prirodi i očuvanju okoliša.

Povodom Dana planeta Zemlje, učenici su u holu škole postavili izložbu svojih radova kojom su na kreativan i zanimljiv način prikazali što su naučili.

# data[].attributes.body
Učenici 1.a sa svojom učiteljicom Irenom Drnić i uz pomoć učiteljice
Sabine Straga Bobanović iz produženog boravka zaronili su u morske dubine i otkrili zanimljiv i zaštićen biljni
i životinjski svijet.

https://www.canva.com/design/DAG0hykTGWk/Svh16HbQ3-r3lfyCQRyTsw/edit